En Tag spöter, am 12.4.08, isch sell Interwiew in de BZ ko, au uf de Kultursitte, mit em Klaus Poppen. E überdimensionales Bäpperli isch eim glii in d Auge gumpt: Bi uns chame au  alemannisch schwätze. D Ulrike Derndinger - mer kennt si als e talentierti Dichtere usm Ortenaukreis, wo bi de Badische schafft - hät de Klaus Poppen gfrogt zue dere große Alemanne-Usschtellig in de Sparkasse an de Kajo z Friiburg. Ei Froog isch gsi, für wer die Uusschtellig gmacht worde n isch. Sini Antwort isch gsi:Für die Alemannen. Die ganz normalen Leute, die beim Einkaufen sind. Wir haben die Ausstellung nicht gemacht für die Studenten und die Professoren.